<p>សម្តេចតេជោ ហ៊ុន សែន បាន​បញ្ជាក់ថា សម្រាប់​ការប្រើប្រាស់​កម្មវិធី CoolApp ដែល​កូនខ្មែរបានផលិត គឺ​សម្តេច​ត្រូវគិត​ពីសុវត្ថិភាព​សម្រាប់​សន្តិសុខជាតិ ដែល​បរទេស​ពិបាកជ្រៀតជ្រែក​យកព័ត៌មានពី​យើងបាន។</p><p><img src="https://www.posttoday.buzz/media/image_1720362632.png"></p><p>សម្តេចបាន​បង្ហោះនៅលើទំព័រហ្វេសប៊ុកកាលពីថ្ងៃទី២៣ ខែមិថុនា ឆ្នាំ​២០២៤ យ៉ាងដូច្នេះថា៖ «ប្រទេសគេមានប្រព័ន្ធទំនាក់ទំនងរបស់គេ ដូចជា Wechat របស់ចិន, Zalo របស់វៀតណាម, Kakao Talk របស់កូរ៉េខាងត្បូង, Telegram របស់រុស្ស៉ី ដូច្នេះកម្ពុជាយើងមាន CoolApp។ រឿងសំខាន់មួយទៀតគឺការធានាដល់ទំនាក់ទំនងក្នុងប្រទេសរបស់យើង ក្នុងករណីបណ្តាញទំនាក់ទំនងរបស់បរទេស ជួបការរអាក់រអួលដោយប្រការណាមួយ។ ដូចនេះមន្ត្រីរាជការស៉ីវិល និងកងកម្លាំងប្រដាប់អាវុធគួរបង្កើតឲ្យមាន CoolApp ដើម្បីធានាម្ចាស់ការលើរក្សាការសម្ងាត់ផង និងការដាច់ទំនាក់ទំនងពីប្រព័ន្ធបរទេសផង។»</p><p><img src="https://www.posttoday.buzz/media/image_1720362666.png"></p><p>CoolApp ប្រើប្រព័ន្ធរក្សាការសម្ងាត់​បំផុត គឺប្រព័ន្ធ Encryption ដែលពុំអាចមើល ឬអានសាររបស់អ្នកប្រើប្រាស់​ទេ សូម្បីតែក្រុមហ៊ុន CoolApp ផ្ទាល់ក៏ដោយ។</p><p>សម្តេច​បាន​ឱ្យដឹងទៀតថា សម្តេចបានឹងកំពុងប្រើ ៨ប្រព័ន្ធ​ រាប់ទាំង CoolApp ថ្មីផង ដោយសម្តេចបានមើលឃើញមានភាពងាយស្រួលលើចំណុច៣គឺ៖</p><p>១. ងាយស្រួលបង្កើតដោយមិនពិបាករកលេខកូដពីកន្លែងផ្សេង ឬរង់ចាំយូរ។</p><p>២. បញ្ជូនសារជាអក្សរ រូបថត វីដេអូ និងសារសម្លេងបានលឿន។</p><p>៣. ហៅនិយាយឆ្លងឆ្លើយនិង Video call បានយ៉ាងច្បាស់ល្អ។</p><p>សរុបមកវាប្រើ Internet តិចជាងប្រពន្ធ័ផ្សេងទៀត៕</p><p><img src="https://ads.sabay.com/openx/www/delivery/lg.php?bannerid=0&amp;campaignid=0&amp;zoneid=723&amp;loc=https%3A%2F%2Fnews.sabay.com.kh%2Farticle%2F1356169%23utm_campaign%3Donpage&amp;referer=https%3A%2F%2Fnews.sabay.com.kh%2Ftopics%2Ftechnology&amp;cb=f25dfcb435" alt=""></p><p><strong>អត្ថបទ៖ Sabay News</strong></p>